Reba McEntire

Reba Nell McEntire (født 1955) er en countrysanger og skuespiller. Også kjent som 
The Queen of Country Music, er McEntire mest kjent for sine fabelaktige sceneopptredener og pop/country ballader. Etter 32 studioalbum og 75 millioner solgt, rangeres hun som nummer 38 på RIAAs liste over bestselgende artister i Amerika.

 Biografi 
 Begynnelsen 
Reba McEntire er født og oppvokst på landet i den lille byen Chockie i Oklahoma, USA. Det var oppveksten i en rodeofamilie som var med på å skape talentet hennes. Hennes far, Clack McEntire var et kjent navn i rodeoverdenen, med tre verdensmesterskap bak seg. Familien var alltid med til de forskjellige mesterskapene, noe som betydde lange kjøreturer på øde landeveier. For å unngå krangling mellom de fire søsknene lærte moren, Jackie McEntire, dem å synge. 

I tenårene dannet Reba, sammen med søsknene Susie Luchsinger og Pake McEntire gruppen «The Singing McEntires». Alle har i dag fortsatt en karriere i musikken.

 Musikkarrieren 
 1975–1983: Polygram Mercury 
I 1974 tok McEntire jobben å synge USAs nasjonalsang, The Star Spangled Banner, på «The National Rodeo Finals» i Oklahoma City. Rodeomester og countrysanger Red Steagall ble slått av hennes talent og hjalp henne med å etablere seg i musikkindustrien. Hun dro til Nashville og signerte kontrakt med Polygram Mercury 11 måneder etter rodeofinalen. McEntires profesjonelle karriere begynte med liten suksess, på grunn av at countrysjangeren på den tiden var dominert av Outlaw Country, og artister som Willie Nelson og David Allan Coe toppet listene. Det var svært få som var interessert i enda en kvinnelig artist. 

McEntire markerte seg på Billboard country music chart med singelen I Don't Want To Be A One Night Stand, som landet på nummer 88 i 1976. Suksess kom ikke før i 1982, da Can't Even Get The Blues ble nummer 1 på countrylistene. Samme året ble også You're The First Time I've Thought About Leaving nummer 1. Begge fra albumet Unlimited. Fenomenet som skulle bli REBA hadde slått rot.

 1984–1990: Gjennombrudd 
Med mer pop-orienterte ballader, steg McEntire karriere til nye høyder, men det var ikke før i 1984, da hun signerte med MCA Nashville, at det tok av. Reba McEntire ble en av de bestselgende countryartistene noensinne og country-musikkens nye førstedame. 
Just a Little Love, var hennes første album på MCA og to år etter kom Greatest Hits. Albumet, som fikk et alternativt cover i 1992, var den første samlingen med hennes greatest hits.

Det var bare en vei å gå for McEntire, og hun vant The Female Vocalist of the Year fire år på rad (1984, 1985, 1986, 1987). Hun er den eneste kvinnen i som har vunnet prisen fire år på rad. 
McEntire er også en av kun fem kvinnelige soloartister (Shania Twain, Barbara Mandrell, Dolly Parton, og Loretta Lynn), som har vunnet Country Music Associations høyeste utmerkelse, Entertainer of the Year.
McEntire har i tillegg til disse vunnet; 9 Peoples Choice Awards, 15 American Music Awards, 7 Country Music Awards og 2 Grammy Awards.

I 1986, ble albumet Whoever's in New England gitt ut. Dette albumet, sammen med sangen med samme tittel ble hennes store gjennombrudd. Sangen toppet alle listene innen countrymusikk. Men dette var likevel ikke hennes første singel som ble nr. 1, det var hennes femte. Whoever's in New England førte til at McEntire fikk sin første Grammy i 1986.

I 1989 ble to album gitt ut, Sweet Sixteen i mai og Reba Live tre måneder senere.  Albumene inneholdt en ny nr. 1-sang, Cathy's Clown.

McEntires flom av nr. 1-sanger fortsatte gjennom 1980-årene og på begynnelsen av 1990-tallet. I 1990 ble albumet Rumor Has It gitt ut. Det inneholdt enda en nr. 1-sang, You Lie, og Fancy. Fancy ble en av McEntires mest berømte sanger. Den ble nummer 26 på List of the 100 Greatest Country Songs, og videoen ble nummer 35 på List of the 100 Greatest Country Videos. Fancy er ansett som en av de beste sangene noensinne.

 1991–2000: Reba på 1990-tallet 
Reba McEntire var på toppen av suksess, men verden rundt braste i bakken da et fly med syv av McEntires bandmedlemmer krasjet våren 1991 og alle ombord omkom. McEntire var knust, og det ble usikkert om hun kom til å delta på Oscar-utdelingen en uke etter ulykken. Men hun stilte opp, og dedikerte sangen «I'm Checking Out» fra filmen Postcards From the Edge, til alle som var involvert i ulykken. Under forestillingen var hun tydelig berørt av hendelsen.

Hennes neste album For My Broken Heart, og spesielt sangen «If I Had Only Known» ble dedikert til de som døde i krasjet. Albumet inneholdt tre av hennes mest rørende og elskede sanger: «Is There Life Out There», «The Greatest Man I Never Knew» og «The Night the Lights Went Out in Georgia». «Is There Life Out There» var tittelsangen til filmen med samme navn som ble vist i USA i 1994.

I september 1993, ga McEntire ut sin andre plate med greatest hits. Albumet inneholdt åtte kjente sanger og to nye, blant annet «Does He Love You», en duett med Linda Davis. Sangen ble en av McEntires største hits, og ga henne enda en Grammy. Albumet Greatest Hits Volume Two var, og er fortsatt et av hennes bestselgende album, og har solgt til 5 ganger platina.

Kjent for sine «flashy» sceneopptredener, ble McEntire den første kvinnen som tjente mest på sine konserter verden over innen countrymusikk. I 1994 og 1995 slo konsertene hennes alle andre countrysangere. Som en hyllest av musikkindustrien fikk McEntire en stjerne på Hollywood Walk of Fame, på 7000 Hollywood Blvd, og i 1995 fikk hun en plass på the Western Performers Hall of Fame på National Cowboy & Western Heritage Museum i Oklahoma City.

Og selv om antall nr. 1-sanger minsket, og salgstallene ikke var like høye som suksessen Greatest Hits Volume Two, er McEntire fortsatt en av de mest suksessfulle musikkartistene noensinne. Og en strøm av «hits» fortsatte gjennom 1990-tallet, med sanger som: «Why Haven't I Heard From You», «And Still», «How Was I To Know» og «If You Se Him» en duett med Brooks & Dunn. I 1997 turnerte hun med Brooks & Dunn. Denne turneen hadde den høyeste inntken innen Country musikk noensinne. I 1999 ga McEntire ut albumet So Good Together; som inneholdt mange topp ti «hits», som bl.a: «What Do You Say» og «I'll Be». So Good Together ble det siste «nye» albumet hennes på lenge.

 2001–2002: Suksess i andre medier 
I februar 2001 møtte Reba McEntire opp som en erstatter i Broadwayoppsetningen av Irving Berlins musikal Annie Get Your Gun, som hadde hatt premiere i 1999 med Bernadette Peters i hovedrollen som Annie Oakley. McEntire var erstatter for såpeoperastjernen Susan Lucci, som hadde holdt stykket gående mens det ble ignorert av kritikere. McEntire viste seg å være noe helt annet. Selv om hun hadde liten erfaring fra teater, hadde hun jobbet mye med skuespill både på TV og i film. Dessuten hadde hun hatt store konserter med koreografi og kostymeskift, hun kunne synge, og hennes rodeobakgrunn og sørstatsaksent kom godt med. Hun var den perfekte Annie Oakley. Kritikerne elsket det, og alle billettene ble utsolgt. 

Reba inntar Tv-skjermen
McEntire strakte sitt talent videre i 2001 med Tv-serien, Reba. Serien om alenemoren, Reba Hart, som må lære å takle livet etter skilsmissen fra mannen og at tenåringsdatteren blir gravid, åpnet til ros og gode seertall. I løpet av 6 sesonger var Reba det mest sette humorprogrammet på WB. McEntire vant en Peoples Choice Award og ble nominert av Golden Globe som beste kvinnelige skuespiller i 2004. I 2007 ble serien kansellert.  

 2007–d.d: Fokus på musikken 
Rebas tjuefemte studioalbum, Reba Duets, ble McEntires comeback etter flere år med TV og teater. Albumet som er fylt med duetter av alle slag toppet Billboard 200, med 400 000 eksemplarer solgt den første uken. På albumets gjesteliste finner du artister som Kelly Clarkson, Faith Hill, Justin Timberlake og Trisha Yearwood. 

Et samlealbum kalt Reba 50 Greatest Hits kom høsten 2008. Det inneholder McEntires mest kjente låter. 

2009 – Keep On Loving You
På et nytt plateselskap, The Valory Music Co. ble Keep On Loving You, McEntires tjuesjette studioalbum, sluppet. Med sitt første soloalbum på seks år lå McEntire igjen på toppen av billboard-listene. Det markerte McEntires 11. studioalbum på nummer en, mer enn noen annen kvinnelig countryartist. Samtidig slo hun Dolly Partons 55 topp-ti-rekord med singelen Strange og ble den eneste kvinnelige artisten over 50 til å kapre førsteplassen på Billboardlistene med «Consider Me Gone».

 Referanser 

 Eksterne lenker 




Kategori:Country Music Hall of Fame
Kategori:Sangere fra USA
Kategori:Skuespillere fra USA
Kategori:Personer fra Pittsburg County i Oklahoma
Kategori:Fødsler i 1955